16

**ปัญหา และข้อเสนอแนะการใช้จ่ายงบประมาณ ประจำปี 2567**

รายงานผลการดำเนินงาน ประจำปีงบประมาณ 2567 ซึ่งทางคณะกรรมการติดตามและประเมินผลแผนพัฒนาของตำบลบุกระสัง ได้กำหนดแนวทางและวิธีการขั้นตอนในการดำเนินงานไว้ภายใต้วิสัยทัศน์ ยุทธศาสตร์การพัฒนาและแผนพัฒนาท้องถิ่น ทั้งนี้จุดมุ่งหมายสำคัญเพื่อใช้การพัฒนาเป็นไปอย่างมีประสิทธิภาพเกิดประโยชน์สูงสุดต่อประชาชนโดยยึดประชาชนเป็นศูนย์กลางมีส่วนร่วมทุกขั้นตอนและยึดผลสัมฤทธิ์ของงานที่เป็นหลักสำคัญ

**ปัญหา/อุปสรรค และข้อเสนอแนะในการดำเนินงาน**

**ปัญหาและอุปสรรคในการดำเนินงาน**

1. การกำหนดตัวชี้วัดและค่าเป้าหมายผลสัมฤทธิ์ของงาน ที่ปรากฏในแผนยุทธศาสตร์การพัฒนาท้องถิ่น (พ.ศ. 2566 – 2570) พบว่า บางตัวชี้วัดมีความยากเกินไป บางโครงการไม่วัดตามตัวขี้วัดที่กำหนดไว้ สำหรับการจัดเก็บข้อมูลและบางตัวชี้วัดมีการตั้งค่าตัวเลขเป้าหมายสูงเกินความสามารถที่จะทำได้จริง จึงส่งผลให้การปฏิบัติ งานไม่ประสบผลสำเร็จ หรือไม่สามารถบรรลุผลสำเร็จได้จริง
2. จากการดำเนินงานโครงการ ประจำปีงบประมาณ พ.ศ. 2567 พบว่า กอง/ฝ่าย/งาน ดำเนินงานอยู่ในเกณฑ์ดี แต่บางโครงการซึ่งเป็นส่วนน้อยไม่ได้ดำเนินการตามระยะเวลาของแผนการดำเนินการ ด้วยเหตุผลว่า งบประมาณไม่เพียงพอ ไม่สามารถดำเนินการตามแผนการดำเนินงานได้ บางส่วนไม่สามารถดำเนินการได้
3. ขั้นตอนของการจัดทำข้อบัญญัติงบประมาณรายจ่ายประจำปีของหน่วยงานที่เกี่ยวข้องขาดการวิเคราะห์ในรายละเอียดของการตั้งงบประมาณในการตั้งงบประมาณรายจ่ายประจำปี ไม่สอดรับกับแผนพัฒนาท้องถิ่น ในบางยุทธศาสตร์ได้รับการจัดสรรงบประมาณสูงกว่าแผนพัฒนาท้องถิ่น (พ.ศ. 2566-2570)

**ข้อเสนอแนะ**

1. ตัวขี้วัดและค่าเป้าหมายที่กำหนดไว้ จะต้องมีความสมดุลระหว่างตัวชี้วัดและเป้าหมาย สามารถบรรลุผลสำเร็จได้จริงตามความสามารถที่จะทำได้จริง และไม่ยากเกินไป อาจทำให้ไม่สามารถติดตามผลการปฏิบัติงานได้อย่างมีประสิทธิภาพ
2. ควรกำชับให้กอง/ฝ่ายงาน ดำเนินการจัดส่งรายงานการติดตามความก้าวหน้าของการดำเนินงานโครงการนั้นฯ จะเป็นเครื่องมือสำคัญอย่างหนึ่งที่ช่วยตรวจสอบความคลาดเคลื่อนระหว่างเป้าหมายกับผลที่เกิดขึ้นจริง ซึ่งสิ่งเหล่านี้จะนำไปสู่แนวทางในการแก้ไขปัญหา และอุปสรรคที่เกิดขึ้นในช่วงระหว่างดำเนินโครงการ ตลอดจนเป็นการทบทวนเป้าหมาย และแนวทางการดำเนินงานต่างๆ ให้เหมาะสมกับสถานการณ์ที่อาจจะเกิดการเปลี่ยนแปลง
3. ก่อนการจัดทำข้อบัญญัติงบประมาณรายจ่ายประจำปี ให้ กอง/ส่วน/งานต่างๆ ที่เกี่ยวข้องควรวิเคราะห์ในรายละเอียดของการตั้งงบประมาณ ทั้งนี้เพื่อสอดรับแผนพัฒนาท้องถิ่น ซึ่งจะเป็นประโยชน์ต่อการบริการแผน รวมทั้งกาติดตามประเมินผลและการนำแผนไปปฏิบัติมีประสิทธิผลประสิทธิภาพ ที่สำคัญองค์การบริหารส่วนตำบลบุกระสังยังสามารถนำข้อมูลที่ได้จากการวัดผลสำเร็จหลังสิ้นสุดการดำเนินงานไปดำเนินการวิเคราะห์ และสังเคราะห์ โดยใช้กระบวนการบริหารจัดการอย่างมีคุณภาพ เพื่อใช้เป็นข้อมูลประกอบการจัดทำงบประมาณรายจ่ายประจำปีตามกระบวนการงบประมาณอีกทางหนึ่ง
4. ควรจัดให้มีการประชุมสร้างความรู้ ความเข้าใจ เจ้าหน้าที่ที่เกี่ยวข้องในการจัดทำแผนพัฒนาขององค์กรปกครองท้องถิ่น และให้ความรู้กับประชาชนในตำบล